# Kappa de la Corona Boreal

Kappa de la Corona Boreal (κ Coronae Borealis) és un estel a la constel·lació de la Corona Boreal de magnitud aparent +4,82. El 2007 es va anunciar el descobriment d'un planeta extrasolar al voltant d'aquest estel.
Situada a 99 anys llum del sistema solar, Kappa Coronae Borealis és una estrella subgegant taronja de tipus espectral K1IVa amb una temperatura superficial de 4.844 ± 25 K i una lluminositat equivalent a 14 sols. Posseeix una metal·licitat —abundància relativa d'elements més pesats que l'heli— semblant a la del Sol ([Fe/H] = +0,07). Amb una massa 1,8 vegades major que la massa solar, en el passat va ser una estrella blanca de la seqüència principal. En esgotar el seu hidrogen intern, ha començat a evolucionar cap a una veritable estrella gegant, sent el seu radi actual 4,7 vegades més gran que el radi solar. La seva edat aproximada és de 2.500 milions d'anys.

## Sistema planetari

En 2007 es va donar a conèixer l'existència d'un planeta jovià (Kappa Coronae Borealis b) la massa mínima del qual, atès que es desconeix la inclinació de l'òrbita, és 1,8 vegades major que la massa de Júpiter. Completa una òrbita cada 1.191 dies (3,26 anys) i s'hi mou a 2,7 ua de l'estel. Encara que en el futur l'estel s'expandirà fins a l'equivalent a l'òrbita terrestre, el planeta està prou allunyat per no ser destruït. La presència d'un planeta entorn d'un estel que en el passat va ser de tipus A —més massives que el Sol i freqüentment envoltades per un disc circumestel·lar— demostra que aquests estels també poden albergar sistemes planetaris.
| Company (En ordre des de l'estrella) | Massa (M$_J$) | Període Orbital (dies) | Eix semimajor (AU) | Excentricitat |
| b | > 1,8 | 1191 ± 10 | 2,7 | 0,19 ± 0,1 |

## Referències

* ↑ «Application of convolutional neural networks for stellar spectral classification». Monthly Notices of the Royal Astronomical Society, 2, 1-2020, pàg. 2280-2300. DOI: 10.1093/MNRAS/STZ3100.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Age consistency between exoplanet hosts and field stars» (en anglès). Astronomy and Astrophysics, 08-12-2015. DOI: 10.1051/0004-6361/201527297.
* ↑ Caroline Soubiran «Vertical distribution of Galactic disk stars. IV. AMR and AVR from clump giants» (en anglès). Astronomy and Astrophysics, 1, 3-2008, pàg. 91–101. DOI: 10.1051/0004-6361:20078788.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 John Asher Johnson «Retired A Stars and Their Companions. II. Jovian planets orbiting κ CrB and HD 167042» (en anglès). Astrophysical Journal, 1, 3-2008, pàg. 784–789. DOI: 10.1086/526453.
* ↑ Hwihyun Kim «IGRINS Spectral Library». The Astrophysical Journal Supplement Series, 2, 05-10-2018. DOI: 10.3847/1538-4365/AADD14.
* 1 2 «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* ↑ Caroline Soubiran «Vertical distribution of Galactic disk stars. IV. AMR and AVR from clump giants» (en anglès). Astronomy and Astrophysics, 1, 3-2008, pàg. 91–101. DOI: 10.1051/0004-6361:20078788.
* 1 2 3 «Planet kappa CrB b» (en anglès). Extrasolar Planets Encyclopaedia. Observatori Meudon. [Consulta: 15 desembre 2020].
* ↑ «LTT 14702 -- High proper-motion Star» (en anglès). SIMBAD (Centre de Dades astronòmiques d'Estrasburg). [Consulta: 15 desembre 2020].
* ↑ Wu, Yue; Singh, H. P.; Prugniel, P.; Gupta, R.; Koleva, M. «Coudé-feed stellar spectral library - atmospheric parameters». Astronomy and Astrophysics, 525, 2011. A71.
* 1 2 3 «Kappa Coronae Borealis» (en anglès). Stars. Jim Kaler. [Consulta: 15 desembre 2020].